Buat 1 alinea dalam bahasa Betawi dengan unsur argumentatif.

Dibandingin media sosial yang laen, twitter lebih banyakan ngunjukkin tulisan dibandingin poto ama video. Biasanya, kalo kita mau buka video di twitter ini juga lelet, buat orang yang kagak pake wifi, cuman ngandelin kuota internet hape. Cuman, tampilannya yang kagak rame begitu yang bikin orang juga tetep betah. Tampilan putih, kagak rame warna ama gerakan, bikin orang berasa lagi baca cerita, terus seolah masuk ke dalem kejadian itu. Soalnya imajinasikita kagak keganggu ama tampilan. Twiitter ini ngebiasain orang buat baca juga dibandingin media sosial yang laen. Kita bisa bikin cerita atawa tulisannya yang panjang, tetep aja banyak orang yang mau baca. Jangankan, nulis panjang yang berfaedah, baca tulisan orang ngedumel aja kadang diladenin. Dari twitter juga orang bisa dapetin macem-macem ilmu. Apalagi, sering banget orang yang nulis pake basa Inggris. Ini bikin orang kebiasa ama seneng baca tulisan basa Inggris.